Isigidimi-Sama-Xosa

Ipepa Lama-Xosa ] Pambili nto Zak’wetu! Lihlaulelwa 5s. ngonyaka

Lenyanga. kwase kuqaleni.

Vol. XVII. LOVEDALE, SOUTH AFRICA, DECEMBER 1, 1887. No 221.

Isigidimi Sama-Xosa.

*NGOLWE-SITATU, DECEMBER* 1, 1887.

 INTLANGANISO YABAFUNDISI BE FREE

CHURCH.

IZIGQIBO ZAYO NGOTYWALA.

Kuyo le nyanga ingu October idluleyo, ke kwako intlanganiso yehlelo le Free Church e Qonce

Kufundwe i Report ye Komiti emiselwe ukukangela ixabiso loselo.

Lo ngxelo ifike yaquba ngenteto enamandla ubume aba- totyelwe kubo a Bantsundu, ngenxa yokutengiswa kotywala bom Lungu. Kanjalo ifike yateta nangemigudu eyenziwe kade yokutintela ukungandi kwalontengiso yotywala, yaze yateta ngenteto ekwanamandla xa ixela usizi Iwayo kwinto eyenziwe ngulo Rulumente ukuti abuye awavule lamabala ayeke avalwa ngomteto, eb’efud’etengisa ngotywala.— Lo mcimbi wotywala, ufikelele endaweni yokuba ati wonke ubani alikatalele ilungelo labantsundu, ayondele ngenyameko enkulu lo ndawo.

Zonke indawo ezenza ukuba ukufunyanwa kotywala kube licekwa, zimandundu ngakumbi kona ngoku kuyo le Koloni.

Kufikwe kwasuswa irafu ebirolwa ngabenzi botywala (excise duty) kwaza kwavulwa nendwawo ebezike zavalwa ukuba zingatengisi tywala kwa bantsundu.

Abantu abantsundu basela umqomboti kulo lonke eli lizwe.

Ezidolopini bafike bancediswe kukutenga umgubo nemi- tombo, bati noko bangena License, babutengise kakulu kuyo yonke into eye kusebenza ezidolopini apo.

Kwake kohlwaywa wamnye umntu ngenxa yokutengisa utywala.

Zininzi zona izicelo ngezicelo eziye ku Rulumente zipuma kwintlanganiso ya Bafundisi neze Temperance, nakuninzi Iwa bantsundu, incwadi ezinteto ibuhlungu, uninzi Iwazo lupuma kubafazi bamanxila, kwaza kananjalo enza intsholo amapepa eli lizwe kwangawo lo mcimbi, Kuyo yonke lonto u Rulumente usuke werutyu ngo nondyola,

Isenzo salo Rulumente wase Kapa sipambene kanye nesowapesheya kwa manzi. Side asafana kwa nowase Free State, kuba e Free State, napo ulaulo Iwapesheya lukona, nje ngase Natal, nela Bahlambeli apo intengiso yotywala kwa bantsundu isalelwayo nanamhla.

Ke malunga nento abayakupelela ukuba yiyo abantu abantsundu, sel’ibonakala, kuba ngabantu abayimiginwa, abangekabi nako nokuzikangelela inxwaleko abayakuba naze kwixa elizayo ngenxa yobutywala basemzini kubo.

Zikwako impau ezininzi zokuba abantu abamhlope aba- kolisiwe bobu bume bezinto.

Ike yati i Bishop yase Kapa iteta nengqungqutela yaba fundisi behlelo lase Tshatshi abapantsi kwayo yenjenje— Eyona nto itintele umsebenzi olungileyo ukuba ungahambi

nje ngulo mfuziselo unje ukuba mbi kwawo uvelise olunxilo luninzi kangaka.

Lento yeyokungenwa, icingelwe zizo zonke iremente. Ayifanele kuyekelwa kwi ntlanganiso ya Bafundisi nakubantu ngabanye abantsundu na Bazili. Zonke imvaba namahlelo ase South Africa ngezihlangana, ngokuvana ziyipate ngohlobo lokuba ngayo lento abantu bapakati kwe nyama nozipo.

Le ntlanganiso ye Presbytery ingeyigqiba ekubeni yona iyakuzivakalisa malunga nawo lomcimbi kwezayo izitili, ize imeme namanye amahlelo, anje nge Dutch Reformed (Rafomeli) yona isahleli inokuvana kokuzalana, yaye okunye iyiyona ngobume ekubo ingaba nesoya kweyayo imigudu kune zinye.

Zonke ityalike, nazo zonke izindlu, kwa nomntu wonke ngamnye makatandaze angayeki kulowo ungu Mvi wemi- tandazo, alisuse eliqalekiso lokunxila ku kweli lizwe. Kutintelwe ukuba lingabuseli na kwindawo ezisesebunmyameni zeli lizwe.

Abantu mabayiqonde lendawo yokuba mabame nge nyawo nangokwabo, balutyafise uselo ngako konke abanako.

Siyayivuyela indawo yokuba esel’eko amawaka amabini abazili kweli lizwe, abate nangenxa yamadinga abo, abanela kuzila tywala ngokwabo, kodwa bazamela nabanye ukuba bazile.

Kodwa ke umzi wama Kristu ub’ungafanele kuwuyekelela pezu kwabazili bodwa umsebenzi onjalo. Wonke um-Kristu, umelwe ’kuyizukisa in-Kosi yake ngokwenza okulungileyo kubantu bonke. Ke, le ndawo kweli lizwe ihlatyelwa umkosi wokuhlangula abantu ekuseleni utywala. Baninzi abantu abangama Kristu ababa bona kungaba kugqibelele ukulunga xa ate umntu wazigcina okwe nqu yake, aze xa kunjalo ati ukuteta—utywala bama-Xosa bulungile abunangozi yanto.

I Presbytery namanye amahlelo angeyiqononondisa le ndawo, nokuba kusezintlanganisweni zamagosa etyalike nomfundisi wabo, ne zabafundisi, ne zabakokeli, no titshala, nange circulars, nangabantu abaman’ukutunywa kwimizi yangapandle ngamaxa atile, nakwesukuba iyepakati, kwi ndidi zonke zabantu, ukubonisa inxwaleko zotywala bonke nokufuneka ko buncatu.

Ngazwi nye. I Presbytery inge iyikangela le ndawo pakati kwabo bapantsi kokupata kwayo ukuba bawutelele umsebenzi wobuncatu, umsebenzi okuseleyo nomiseleke ka ntle inganeli kufumano icase ukwanda koselo nje kodwa

ISIGQIBO.

I Presbytery ite yakuba iyivile ingxelo ye Komiti yozilo yagqiba kwelokuba, nayo iyakuquba kwangohlobo olunjalo ize ingenisele intlanganiso zabadala namadikoni ayo indawo ebona ukuba ngekusenziwa zona, zibekwe pambi kwe mihlambi yayo.

Ibuye yayinyula kwakona i Komiti, enikwe amandla okupakelana nezinye iremente, ibe ijonge ekubeni u Rulumente abalelwe kwakona, nokuzamela umzi omninzi ukuba mautukutezelwe yiyo le nto, no Mhlope no Ntsundu.